Jelena Isinbaieva

**Jelena Gadzhievna Isinbaieva** —— (Volgograd, Sobietar Errepublika Sozialisten Batasuna, 1982ko ekainaren 3a) errusiar atleta bat da, pertika jauzilaria, hain zuzen ere. Bitan Olinpiar Jokoetan urrezko dominaren irabazle (2004an eta 2008an), hiru aldiz munduko txapeldun (2005ean, 2007an and 2013an), eta egungo munduko errekorra duena. Bere emaitzak direla eta, emakumezkoetan inoizko pertika jauzilaririk onentzat jotzen da.

2009an Züricheko Mitinean 5,06 metroko munduko marka ezarri zuen; 2011ko Daeguko Munduko Txapelketan, ordea, 4,80 metrotik ezin pasa izan zen, eta dominarik gabe geratu zen. 2012ko Olinpiar Jokoetan brontzezko domina irabazi zuen, 4,70 metroko markarekin.

## Ibilbide profesionala 
Bere espezialitateko maila gorenera iritsi eta munduko errekorra behin baino gehiagotan gainditu ondoren, 2005ean 5 metro baino gehiago salto eginda eta aurkariei aukerarik eman gabe proba menderatuta, bere aurrerapenak geldialdia izan zuen. Isinbáyevak irabazten jarraitzen zuen, baina emaitzen krisia izan zuen.

Denbora horretan entrenatzailez aldatu zen, Serguéi Bubka, Vasili Petrov, arrakastara eraman zuen entrenatzailearen agindupean jartzeko. Isinbáyevak berriro hautsi zuen munduko errekorra 2008an hiru aldiz, eta munduko gainmarka 5,05 metro utzi zuen Pekingo Olinpiar Jokoetan.

Urtebete geroago, 2009ko abuztuaren 28an, Isinbáyevak berriro gainditu zuen gainmarka Züricheko lehiaketan, eta lurretik 5,06 metrora kokatutako listoian. Entrenatzaileak esan zuen 5,15 edo 5,20 metroko jauzia ere egin zezakeela. Isinbayeva kanporatuta geratu zen, ordea,  Berlingo Munduko Txapelketan, 4,75ean hasi baitzen lehiaketa, eta altuera horretan behera bota zuen listoia. Gero, 4,80ra pasatu zen, eta bi hutsegite izan zituen. Erori egin zen, eta lehiaketako lehen sorpresa handia eragin zuen.

2012ko otsailaren 23an lortu zuen azken errekorra Stockholmen, pista estalian 5,01 metroko jauzia egin baitzuen.

2012ko Londresko Olinpiar Jokoetan 4.70 metroko marka eginda brontzezko dominarekin konformatu behar izan zuen, Jennifer Suhr estatubatuarraren eta Yarisley Silva kubatarraren atzetik.

2013ko martxoaren 3an, pista estaliko errekorra Jennifer Suhri utzi behar izan zion Stockholmen, zeinek Estatu Batuetako txapelketan, Albuquerquen, gainditu egin zuen, 5,02 metroko jauziarekin.

2013ko abuztuaren 13an, Moskuko atletismoko munduko txapelketan, Isinbáyeva lehiaketatik erretiratu zen goi mailako lehiaketetatik, urrea irabazi ondoren, denboraldiko jauzirik onena lortuz, 4,89 metroko jauziarekin.

## Sariak 
* IAAFk urteko atletarik onena izendatu zuen 2004an, 2005ean eta 2008an.
* 2007an eta 2009an, Laureus Sari ospetsua jaso zuen, urteko kirolaririk onenarentzat.
* 2009ko irailaren 2an Kirolaren Asturiasko Printzea Saria eman zioten..
## Emaitzak 
[thumb|Isinbáyeva 2009ko Munduko Atletismo Lehiaketan [Berlin ]] 

## Palmares hautatua 
## Munduko errekorrak 
### Aire librean 
* 4,82m (Gateshead, 2003ko uztailaren 14a) 
* 4,87m (Gateshead, 2004ko ekainaren 27a)  
* 4,89m (Birmingham, 2004ko uztailaren 25a) 
* 4,90m (Londres, 2004ko uztailaren 30a) 
* 4,91m (Atenas, 2004ko abuztuaren 24a) 
* 4,92m (Brusela, 2004ko irailaren 3a)  
* 4,93m (Lausana, 2005eko uztailaren 5a)  
* 4,95m (Madril, 12005eko uztailaren 6a)
* 4,96m (Londres, 2005eko uztailaren 22a) 
* 5,00m (Londres, 2005eko uztailaren 22a) 
* 5,01m (Helsinki, 2005eko abuztuaren 12a) 
* 5,03m (Erroma, 2008eko uztailaren 11) 
* 5,04m (Monako, 2008ko uztailaren 29a)
* 5,05m (Pekin,  2008ko abuztuaren 18a)  
* 5,06m (Zürich, 2009ko abuztuaren 28a) 

### Pista estalian 
* 4,83m (Donetsk, 2004ko otsailaren 15a) 
* 4,85m (Atenas, 2004ko otsailaren 20a) 
* 4,86m (Budapest, 2004ko martxoaren 6a) 
* 4,87m (Donetsk, 2005eko otsailaren 12a) 
* 4,88m (Birmingham, 2005eko otsailaren 18a) 
* 4,89m (Liévin, 2005eko otsailaren 26a) 
* 4,90m (Madril,2005eko martxoaren  6a)
* 4,91m (Donetsk, 2006ko otsailaren 12a) 
* 4,93m (Donetsk, 2007ko otsailaren 10a)  
* 4,95m (Donetsk,  2008ko otsailaren 16a)
* 4,97m (Donetsk, 2009ko otsailaren 15a)  
* 5,00m (Donetsk, 2009ko otsailaren 15a)  
* 5,01m (Stockholm,  2012ko otsailaren 23a)  

## Erreferentziak 
## Kanpo estekak 
* Webgune ofiziala